ddrg/super_eurlex huggingface dataset:
Úradný vestník L 268 , 18/10/2003 S. 0060 - 0060



Nariadenie Komisie (ES) č. 1842/2003 zo 17. októbra 2003, ktorým sa stanovujú úrokové miery, ktoré sa majú používať pri výpočte nákladov na financovanie intervenčných opatrení vo forme nákupu, skladovania a odbytu na účtovný rok 2004 Záručnej sekcie EPUZF KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1883/78 z 2. augusta 1978, ktorým sa ustanovujú všeobecné pravidlá financovania intervencií sekciou záruk Európskeho poľnohospodárskeho usmerňovacieho a záručného fondu (EPUZF) [1], naposledy zmenené a doplnené nariadením (ES) č. 1259/96 [2], najmä na prvý pododsek jeho článku 5, keďže: (1) Článok 3 nariadenia Komisie (EHS) č. 411/78 z 12. februára 1988 o metóde a úrokovej miere, ktorá sa má používať pri výpočte nákladov na financovanie intervenčných opatrení vo forme nákupu, skladovania a odbytu [3], naposledy zmeneného a doplneného nariadením (ES) č. 2623/1999 [4], ustanovuje jednotnú úrokovú mieru používanú pri výpočte nákladov na financovanie intervenčných opatrení, ktorá má zodpovedať trojmesačným a dvanásťmesačným forwardovým Euribor sadzbám s dôrazom na jednu tretinu, resp. dve tretiny. (2) Komisia stanovuje túto úrokovú mieru pred začiatkom každého účtovného roka Záručnej sekcie EPUZF na základe úrokových mier zaznamenaných počas šiestich mesiacov predchádzajúcim stanoveniu. (3) Článok 4 ods. 1 nariadenia (EHS) č. 411/88 ustanovuje, že ak je úroková miera, ktorú znáša členský štát, aspoň počas šiestich mesiacov nižšia ako jednotná úroková miera stanovená pre spoločenstvo, má sa pre tento členský štát stanoviť osobitná úroková miera. V prípade, keď členský štát neoznámi úrokové miery do konca účtovného roka, určí sa úroková miera, ktorá sa má uplatňovať, na základe referenčných úrokových mier stanovených v prílohe k uvedenému nariadeniu. (4) Opatrenia stanovené v tomto nariadení sú v súlade so stanoviskom Výboru pre EPUZF, PRIJALA TOTO NARIADENIE: Článok 1 Pre výdavky sekcie záruk EPUZF na rok 2004: 1. úroková miera uvedená v článku 3 nariadenia (EHS) č. 411/88 je 2,3 %; 2. osobitná úroková miera uvedená v článku 4 nariadenia (EHS) č. 411/88 je pre Taliansko 2,2 %. Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Bude sa uplatňovať od 1. októbra 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. októbra 2003 Za Komisiu Franz Fischler člen Komisie [1] Ú. v. ES L 216, 5.8.1978, s. 1. [2] Ú. v. ES L 163, 2.7.1996, s. 10. [3] Ú. v. ES L 40, 13.2.1988, s. 25. [4] Ú. v. ES L 318, 11.12.1999, s. 14. --------------------------------------------------
Úradný vestník L 268 , 18/10/2003 S. 0061 - 0062



Nariadenie Komisie (ES) č. 1843/2003 zo 17. októbra 2003 stanovujúce koeficienty zníženia hodnoty, ktoré sa majú uplatňovať pri nákupe poľnohospodárskych produktov na rozpočtový rok 2004 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 1883/78 z 2. augusta 1978, ktorým sa ustanovujú všeobecné pravidlá financovania intervencií zo strany záručnej sekcie Európskeho usmerňovacieho a záručného fondu [1], naposledy zmenené a doplnené nariadením (ES) č. 1259/96 [2], najmä na druhú vetu jeho článku 8 ods. 1, keďže: (1) Podľa článku 8 nariadenia (EHS) č. 1883/78 sa zníženie hodnoty poľnohospodárskych produktov skladovaných vo verejných intervenčných skladoch musí uskutočniť pri ich nákupe. Koeficient zníženia hodnoty nesmie byť vyšší ako rozdiel medzi nákupnou cenou a predvídateľnou odbytovou cenou pre každý z týchto produktov. (2) podľa článku 8 ods. 3 nariadenia (EHS) č. 1883/78 môže Komisia obmedziť koeficient zníženia hodnoty pri nákupe na jeho pomernú časť, ktorá však nesmie byť nižšia ako 70 %. Zdá sa byť primerané stanoviť na rozpočtový rok 2004 pre určité produkty koeficienty, ktoré majú uplatňovať intervenčné agentúry na mesačnú nákupnú hodnotu týchto produktov tak, aby mohli určiť čiastku zníženia hodnoty; (3) opatrenia stanovené v tomto nariadení sú v súlade so stanoviskom výboru pre EPUZF, PRIJALA TOTO NARIADENIE: Článok 1 1. Pokiaľ ide o produkty uvedené v prílohe, ktoré budú po nákupe prostredníctvom verejnej intervencie v období od 1. októbra 2003 do 30. septembra 2004 skladované alebo prevzaté intervenčnými agentúrami, úrady znížia ich hodnotu tak, aby zohľadnili rozdiel medzi nákupnými cenami a predvídateľnými predajnými cenami dotknutých produktov. 2. S cieľom ustanoviť čiastku zníženia hodnoty uplatňujú intervenčné agentúry na hodnoty produktov nakúpených každý mesiac koeficienty stanovené v prílohe. 3. Výška výdavkov určená týmto spôsobom sa oznamuje Komisii prostredníctvom oznámení ustanovených podľa nariadenia Komisie (ES) č. 296/96 [3], Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Bude sa uplatňovať od 1. októbra 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. októbra 2003 Za Komisiu Franz Fischler člen Komisie [1] Ú. v. ES L 216, 5.8.1978, s. 1. [2] Ú. v. ES L 163, 2.7.1996, s. 10. [3] Ú. v. ES L 39, 17.2.1996, s. 5. -------------------------------------------------- PRÍLOHA Koeficienty zníženia hodnoty, ktoré sa majú uplatňovať na mesačné nákupné ceny Produkty | Koeficienty | Mäkká pšenica na chlieb | – | Jačmeň | – | Raž | 0,20 | Kukurica | 0,10 | Cirok | 0,10 | Paddy ryža | 0,40 | Alkohol | 0,65 | Maslo | 0,45 | Sušené odstredené mlieko | 0,20 | Hovädzie štvrtky | 0,25 | Hovädzie mäso bez kosti | 0,25 | --------------------------------------------------
32003R1966
8.11.2003 ÚRADNÝ VESTNÍK EURÓPSKEJ ÚNIE L 290/35
NARIADENIE KOMISIE (ES) č. 1966/2003
zo 7. novembra 2003,
ktorým sa mení a dopĺňa nariadenie (ES) č. 834/95 o klasifikácií určitého t ovaru v kombinovanej
nomenklatúre
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
sozreteľomnanariadenieRady(EHS)č.2658/87z23.júla1987
o tarifnej a štatistickej nomenklatúr e a o Spoločnom colnom
sadzobníku(1),naposledyzmenenéadoplnenénariadenímKomi-
sie (ES) č. 1789/2003 (2), a najmä na jeho článok 9 ods. 1,
keďže:
(1) NariadenieKomisie(ES)č.834/95z12.apríla1995okla-
sifikáciíurčitéhotovaruvkombinovanejnomenklatúre (3)
stanovuje opatrenia týkajúce sa klasifikácie pleteného
tovaru v kombinovanej nomenklatúre.
(2) Vo svojom rozsudku v prepojených prípadoch C-260/00
až C-263/00 (4) pri rešpektovaní klasifikácie obväzov
na kolená a iných obväzov, Súdny dvor Európskych spo-ločenstievupresnilkritériascieľomrozlíšiťmedzibežnýmitypmi obväzov, ktoré slúžia všeobecnému použitiu, a typ-mi, ktoré sú vytvorené pre zvláštne zdravotnícke účelyaktorésanáslednemajúklasifikovaťvpoložke9021kom-binovanej nomenklatúry.
(3) S cieľom zaistiť jednotné uplatňovanie kombinovanej
nomenklatúrypriloženejknariadeniu(EHS)č.2658/87jenevyhnutné špecifikovať dôvody pre klasifikovanie tovaruuvedeného v prílohe k nariadeniu (ES) č. 834/95 s cieľomobjasniť,prečojeklasifikovanývýrobokbežnýtypobväzuna kolená.(4) Opatrenia stanovené v tomto nariadení sú v súlade so sta-
noviskom Výboru pre colný kódex,
PRIJALA TOTO NARIADENIE:
Článok 1
V stĺpci 3 (dôvody) prílohy k nariadeniu (ES) č. 834/95 sa vkladánasledujúci odsek:
„Klasifikáciatovaruvpoložke9021akoortopedicképomôckysa vypúšťa, pretože upevnenia nie sú prispôsobiteľnéna zvláštne hendikepovaného pacienta. Článok taktiežnepotvrdzuje vysoký stupeň precíznosti.
Preto tento tovar je bežný podporný materiál na všeobecné
použitie a neslúži zvláštnym zdravotníckym účelom.
Prispôsobenie tohto tovaru okolo nohy dvoma ‚velcro‘ upev-
ňovacími pásikmi neslúži zvláštnym zdravotníckym účelom,pretože ‚velcro‘ upevňovacie pásiky sotva držia kolennú pod-ložku na mieste.“
Článok 2
Toto nariadenie nadobúda účinnosť 20. deň po jeho uverejnenívÚradnom vestníku Európskej únie .
Toto nariadenie je záväzné vo svojej celistvosti a je priamo uplatniteľné vo všetkých členských
štátoch.
V Bruseli 7. novembra 2003
Za Komisiu
Frederik BOLKESTEIN
člen Komisie
(1) Ú. v. ES L 256, 7.9.1987, s. 1.
(2) Ú. v. EÚ L 281, 30.10.2003, s. 1.
(3) Ú. v. ES L 84, 14.4.1995, s. 1.
(4) Rozsudok Súdneho dvora zo 7. novembra 2002 v prepojených prí-
padoch C - 260/0 0–C-263/00, Lohmann GmbH & Co. KG and
MediBayreuthWeihermüller&VoigtmannGmbH&Co.KGv.Ober-
finanzdirektion Koblenz (zatiaľ neuverejnené v Zbierke súdnych prí-padov Európskeho súdu).02/zv. 15 SK Úradný vestník Európskej únie 5
Úradný vestník L 296 , 14/11/2003 S. 0017 - 0017



Nariadenie Komisie (ES) č. 2000/2003 z 13. novembra 2003 stanovujúce na rok 2004 percentá zníženia, ktoré sa majú uplatňovať na žiadosti netradičných operátorov o prídel v rámci colných kvót pre dovoz banánov KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 404/93 z 13. februára 1993 o spoločnej organizácii trhu s banánmi [1], so zreteľom na nariadenie Komisie (ES) č. 896/2001 zo 7. mája 2001, ktorým sa ustanovujú podrobné pravidlá uplatňovania nariadenia Rady (EHS) č. 404/93, pokiaľ ide o dojednania týkajúce sa dovozu banánov do spoločenstva [2], a najmä na jeho článok 9 ods. 2, keďže: (1) Oznámenia členských štátov podľa článku 9 ods. 1 nariadenia (ES) č. 896/2001 uvádzajú, že celková čiastka žiadaných prídelov je 4961407,000 ton pre všetkých netradičných operátorov A/B a 399750,000 ton pre všetkých netradičných operátorov C. (2) Percentá, ktoré sa majú uplatňovať na stanovenie prídelov pre netradičných operátorov v rámci colných kvót A/B a C na rok 2004, by sa preto mali určiť. (3) Malo by sa poukázať na to, že ustanovenia tohto nariadenia sú prijaté bez toho, aby boli dotknuté opatrenia, ktoré sa môžu prijať následne v súvislosti s rozšírením Únie. (4) Aby operátori mali dostatočný čas na podanie žiadostí o licenciu na prvý štvrťrok 2004, musí toto nariadenie nadobudnúť účinnosť ihneď, PRIJALA TOTO NARIADENIE: Článok 1 Pre colné kvóty A/B a C stanovené v článku 18 nariadenia (EHS) č. 404/93 je prídel, ktorý sa má udeliť každému netradičnému operátorovi na rok 2004 podľa článku 9 ods. 2 nariadenia (ES) č. 896/2001, toto percento žiadaného prídelu: a) pre každého netradičného operátora A/B: 9,09036 %, b) pre každého netradičného operátora C: 20,63789 %. Článok 2 Toto nariadenie nadobúda účinnosť 14. novembra 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 13. novembra 2003 Za Komisiu J. M. Silva Rodríguez generálny riaditeľ pre poľnohospodárstvo [1] Ú. v. ES L 47, 25.2.1993, s. 1. Nariadenie naposledy zmenené a doplnené nariadením (ES) č. 2587/2001 (Ú. v. ES L 345, 29.12.2001, s. 13). [2] Ú. v. ES L 126, 8.5.2001, s. 6. Nariadenie naposledy zmenené a doplnené nariadením (ES) č. 1439/2003 (Ú. v. EÚ L 204, 13.8.2003, s. 30). --------------------------------------------------
Úradný vestník L 302 , 20/11/2003 S. 0006 - 0006



Nariadenie Komisie (ES) č. 2035/2003 z 19. novembra 2003, ktorým sa mení a dopĺňa nariadenie (ES) č. 296/96 o údajoch, ktoré musia členské štáty zasielať a o mesačnej rezervácii výdavkov financovaných v rámci sekcie záruk Európskeho poľnohospodárskeho usmerňovacieho a záručného fondu (EPUZF) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1258/1999 zo 17. mája 1999 o financovaní spoločnej poľnohospodárskej politiky [1], najmä na jeho článok 5 ods. 3 a článok 7 ods. 5, keďže: (1) Článok 181 a článok 41 ods. 2 nariadenia Rady (ES, Euratom) č. 1605/2002 z 25. júna 2002 o rozpočtovom nariadení pre všeobecný rozpočet Európskych spoločenstiev [2] ustanovuje od rozpočtového roka 2004 klasifikáciu výdavkov Komisie podľa účelu. Cieľom klasifikácie výdavkov týmto spôsobom je zjednodušenie členenia kapitol rozpočtovej nomenklatúry. (2) s cieľom udržať doterajšiu úroveň informácii a transparentnosti ohľadom rezervácie výdavkov financovaných v rámci sekcie záruk Európskeho poľnohospodárskeho usmerňovacieho a záručného fondu (EPUZF) by sa rozpočtové informácie, ktoré oznamujú členské štáty každý mesiac v súlade s článkom 3 ods. 3 nariadenia Komisie (ES) č. 296/96 [3], naposledy zmeneného a doplneného nariadením (ES) č. 1997/2002 [4], mali rozpísať podľa článku alebo položky rozpočtu. (3) Nariadenie (ES) č. 296/96 by sa preto malo zmeniť a doplniť. (4) Opatrenia stanovené v tomto nariadení sú v súlade so stanoviskom Výboru pre EPUZF, PRIJALA TOTO NARIADENIE: Článok 1 V článku 3 ods. 4 nariadenia (ES) č. 296/96 sa prvý pododsek nahrádza takto: "Oznámenie uvedené v odseku 3 obsahuje rozpis výdavkov podľa článku rozpočtu v rozpočtovej nomenklatúre Európskych spoločenstiev a pre kapitolu o audite poľnohospodárskych výdavkov dodatočný rozpis podľa položky rozpočtu; pre kapitolu o rybárstve sa výdavky uvádzajú podľa kapitoly." Článok 2 Toto rozhodnutie nadobúda účinnosť tretí deň od jeho uverejnenia v Úradnom vestníku Európskej únie. Bude sa uplatňovať od 1. decembra 2003. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 19. novembra 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 103. [2] Ú. v. ES L 248, 16.9.2002, s. 1. [3] Ú. v. ES L 39, 17.2.1996, s. 5. [4] Ú. v. ES L 308, 9.11.2002, s. 9. --------------------------------------------------
Úradný vestník L 308 , 25/11/2003 S. 0001 - 0002



Nariadenie Rady (ES) č. 2059/2003 zo 17. novembra 2003, ktorým sa mení a dopĺňa nariadenie č. 79/65/EHS, ktorým sa zriaďuje sieť na zber účtovných dát o príjmoch a podnikateľskej činnosti poľnohospodárskych podnikov v Európskom hospodárskom spoločenstve RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na tretí pododsek článku 37 ods. 2, so zreteľom na návrh Komisie, so zreteľom na stanovisko Európskeho parlamentu [1], so zreteľom na stanovisko Európskeho hospodárskeho a sociálneho výboru [2], po porade s Výborom regiónov, keďže: (1) Sieť dát zriadená nariadením Rady č. 79/65/EHS [3] poskytuje Komisii objektívne a príslušné informácie o spoločnej poľnohospodárskej politike. (2) Z dôvodov riadenia by Komisia mala byť oprávnená, na žiadosť členského štátu, zmeniť a doplniť zoznam oblastí členských štátov stanovený v prílohe k nariadeniu č. 79/65/EHS. (3) Sieť dát je užitočný nástroj, ktorý umožňuje spoločenstvu vyvinúť túto politiku a slúži preto členským štátom, ako aj spoločenstvu. Náklady počítačového systému, na ktorom spočíva sieť, štúdií a rozvojových činností ostatných aspektov siete by preto mali byť oprávnené pre financovanie spoločenstva. (4) Nariadenie č. 79/65/EHS by sa preto malo príslušne zmeniť a doplniť, PRIJALA TOTO NARIADENIE: Článok 1 Nariadenie č. 79/65/EHS sa týmto mení a dopĺňa takto: 1. Do kapitoly I sa dopĺňa tento článok: "Článok 2a Na žiadosť členského štátu sa zoznam oblastí mení a dopĺňa v súlade s postupom stanoveným v článku 19 za predpokladu, že žiadosť sa týka oblastí členského štátu." 2. Článok 22 ods. 1 sa nahrádza týmto: "1. Prostriedky, ktoré budú zahrnuté do všeobecného rozpočtu Európskej únie, v oblasti Komisie, zahŕňajú: a) tie náklady siete údajov, ktoré sú pripočítateľné k platbe poplatkov účtovných úradov s ohľadom na ich výkon povinností uvedených v článkoch 9 a 14; b) všetky náklady počítačových systémov riadené Komisiou pre príjem, overovanie, spracovanie a analýzu účtovných dát dodaných členskými štátmi. Náklady stanovené v bode b) zahŕňajú, tam kde je to vhodné, náklady šírenia výsledkov týchto činností, náklady štúdií a rozvoj ostatných aspektov siete dát." Článok 2 Toto nariadenie nadobúda účinnosť siedmy deň po jeho uverejnení v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 17. novembra 2003 Za Radu predseda G. Alemanno [1] Stanovisko z 9. októbra 2003 (zatiaľ neuverejnené v úradnom vestníku). [2] Stanovisko z 29. októbra 2003 (zatiaľ neuverejnené v úradnom vestníku). [3] Ú. v. ES 109, 23.6.1965, s. 1859/65. Nariadenie naposledy zmenené a doplnené nariadením (ES) č. 1256/97 (Ú. v. ES L 174, 2.7.1997, s. 7). --------------------------------------------------
Úradný vestník L 313 , 28/11/2003 S. 0025 - 0026



Nariadenie Komisie (ES) č. 2084/2003 z 27. novembra 2003, ktorým sa mení a dopĺňa nariadenie Rady (ES) č. 1081/2000 o zákaze predaja, dodávania a vývozu zariadení, ktoré môžu byť použité na vnútornú represiu alebo terorizmus, do Barmy/Mjanmarska a o zmrazení finančných prostriedkov určitých osôb v súvislosti s dôležitými vládnymi funkciami v tejto krajine KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na naradenie Rady (ES) č. 1081/2000 z 22. mája 2000 o zákaze predaja, dodávania a vývozu zariadení, ktoré môžu byť použité na vnútornú represiu alebo terorizmus, do Barmy/Mjanmarska a o zmrazení finančných prostriedkov určitých osôb v súvislosti s dôležitými vládnymi funkciami v tejto krajine [1], naposledy zmenené a doplnené nariadením (ES) č. 1211/2003 [2], najmä na jeho článok 4, keďže: (1) Príloha III k nariadeniu (ES) č. 1081/2000 vymenúva príslušné orgány, ktorým sa priznávajú osobitné funkcie na vykonávanie tohto nariadenia. (2) Írsko požiadalo, aby bol do zoznamu zahrnutý ďalší orgán, PRIJALA TOTO NARIADENIE: Článok 1 Týmto sa mení a dopĺňa príloha III k nariadeniu (ES) č. 1081/2002 v súlade s prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. novembra 2003 Za Komisiu Christopher Patten člen Komisie [1] Ú. v. ES L 122, 24.5.2000, s. 29. [2] Ú. v. ES L 169, 8.7.2003, s. 24. -------------------------------------------------- PRÍLOHA Príloha III k nariadeniu (ES) č. 1081/2000 sa mení a dopĺňa takto: V názve "Írsko" sa údaje uvedené v adrese nahrádzajú takto: "a) Pre žiadosti na základe článku 4, ktoré sa týkajú článku 1 a prílohy I: Licensing Unit(p. Michael Grenn)Departament of Enterprise, Trade and Employment Kildare Street Dublin 2 Tel.: (353-1) 631 24 46 Fax: (353-1) 676 61 54 e-mail: greenem@entermp.irlgov.ic b) Pre žiadosti na základe článku 4, ktoré sa týkajú článku 2 a prílohy II: Ministerstvo zahraničných vecí Sekcia bilaterálnych hospodárskych vzťahov 76-78 Harcourt Street Dublin 2 Tel.: (353-1) 408 24 92 Central Bank and Financial Services Authority of Ireland Financial Markets Department PO Box 559 Dame street Dublin 2 Tel.: (353-1) 434 40 00 Fax: (353-1) 671 65 61" --------------------------------------------------
Úradný vestník L 318 , 03/12/2003 S. 0009 - 0010



Nariadenie Komisie (ES) č. 2119/2003 z 2. decembra 2003, ktorým sa mení a dopĺňa nariadenie Rady (ES) č. 1210/2003 o niektorých osobitných obmedzeniach hospodárskych a finančných vzťahov s Irakom a ktorým sa zrušuje nariadenie (ES) č. 2465/96 KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1210/2003 zo 7. júla 2003 o niektorých osobitných obmedzeniach hospodárskych a finančných vzťahov s Irakom a ktorým sa zrušuje nariadenie (ES) č. 2465/96 [1], zmenené a doplnené nariadením (ES) č. 1799/2003 [2], najmä na článok 11 písm. b), keďže: (1) Príloha III k nariadeniu (ES) č. 1210/2003 uvádza zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, ktorých sa týka zmrazenie finančných prostriedkov a hospodárskych zdrojov podľa toho nariadenia. (2) Sankčný výbor zriadený rezolúciou 661 (1990) Bezpečnostnej rady OSN rozhodol 21. novembra 2003 o zmene a doplnení zoznamu fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku, na ktorých sa vzťahovalo zmrazenie finančných prostriedkov a hospodárskych zdrojov. Vzhľadom na uvedené by sa preto mala príloha III zmeniť a doplniť. (3) Aby sa zabezpečilo, že opatrenia ustanovené v tomto nariadení sú účinné, toto nariadenie musí bezodkladne nadobudnúť účinnosť, PRIJALA TOTO NARIADENIE: Článok 1 Príloha III k nariadeniu (ES) č. 1210/2003 sa týmto nahrádza prílohou k tomuto nariadeniu. Článok 2 Toto nariadenie nadobúda účinnosť dňom jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 2. decembra 2003 Za Komisiu Christopher Patten člen Komisie [1] Ú. v. EU L 169, 8.7.2003, s. 6. [2] Ú. v. EU L 264, 15.10.2003, s. 12. -------------------------------------------------- PRÍLOHA " PRÍLOHA III Zoznam fyzických a právnických osôb, verejných inštitúcií, spoločností a agentúr a subjektov predchádzajúcej vlády Iraku uvedený v článku 4 1. Central Bank of Iraq, Rashid Street, Baghdad, Iraq. Ostatné informácie: bývalý guvernér bol Dr. Issam El Moulla HWEISH; úrady v Mosule a Basre. 2. Iraq Re-insurance Company, Al Khalani Square, Baghdad, Iraq. 3. Rasheed Bank (alias a) Al-Rashid Bank, b) Al Rashid Bank, c) Al-Rasheed Bank); PO Box 7177, Haifa Street, Baghdad, Iraq, alebo Al Masarif Street, Baghdad, Iraq. 4. Rafidain bank (alias Al-Rafidain Bank), Rashid Street, Baghdad, Iraq. Ďalšie informácie: úrady v Iraku, Spojenom kráľovstve, Jordánsku, Spojených arabských emirátoch, Jemene, Sudáne a Egypte. 5. Iraqi Airwas Company (alias a) Iraq Airways Company, b) Iraqi Airways, c) Iraq Airways, d) IAC, e) I. A. C.). " --------------------------------------------------
Úradný vestník L 320 , 05/12/2003 S. 0003 - 0003



Nariadenie Komisie (ES) č. 2131/2003 zo 4. decembra 2003, ktorým sa mení a dopĺňa nariadenie (ES) č. 214/2001, ktorým sa ustanovujú podrobné pravidlá uplatňovania nariadenia Rady (ES) č. 1255/1999, pokiaľ ide o intervenciu na trhu so sušeným odstredeným mliekom KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (ES) č. 1255/1999 zo 17. mája 1999 o spoločnej organizácii trhu s mliekom a mliečnymi výrobkami [1], najmä na jeho článok 10, keďže: (1) Článok 21 nariadenia Komisie (ES) č. 214/2001 [2] obmedzil predaj sušeného odstredeného mlieka prostredníctvom intervenčných agentúr členských štátov na množstvá uskladnené pred 1. májom 2002. (2) Vzhľadom na súčasnú situáciu na trhu, ktorá je charakterizovaná nízkou sezónnou výrobou, by sa mala zvýšiť ponuka sušeného odstredeného mlieka z verejných skladov na trhu. (3) Opatrenia stanovené v tomto nariadení sú v súlade so stanoviskom Riadiaceho výboru pre mlieko a mliečne výrobky, PRIJALA TOTO NARIADENIE: Článok 1 V článku 21 nariadenia (ES) č. 214/2001 sa dátum "1. mája 2002" nahrádza dátumom "1. júna 2002". Článok 2 Toto nariadenie nadobúda účinnosť v deň jeho uverejnenia v Úradnom vestníku Európskej únie. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 4. decembra 2003 Za Komisiu Franz Fischler člen Komisie [1] Ú. v. ES L 160, 26.6.1999, s. 48. Nariadenie naposledy zmenené a doplnené nariadením (ES) č. 1787/2003 (Ú. v. ES L 270, 21.10.2003, s. 121). [2] Ú. v. ES L 37, 7.2.2001, s. 100. Nariadenie naposledy zmenené a doplnené nariadením (ES) č. 1787/2003. --------------------------------------------------